**Előterjesztés címe:**

**Előterjesztés Bugyi Nagyközség Önkormányzat**

**értékpapír befektetésének pénzforgalmi alakulásáról**

**Testületi ülés dátuma:**

**2018. december 7.**

**Előterjesztő: Somogyi Béla polgármester**

**Készült: 2018. december 7.**

**Készítette: Török Anita pénzügyi vezető**

**Döntés típusa: Nyilvános**

**Döntéshozatal: Egyszerű szótöbbséget igényel**

**Döntés formája: határozat**

**Véleményező: Gazdasági, Fejlesztési és Ügyrendi Bizottság**

A bizottság a napirendet megtárgyalta és az alábbiakat javasolja a Testület felé:

* Végeztessék el a számítást mindkét alapkezelővel, hogy mekkora költségbe kerülne az Önkormányzatnak, ha kivenné a pénzt.
* Számoltassák ki a Generalival, mennyit kamatozna a pénz, ha oda teszik át az AEGON-tól is a 150 millió forintot.



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-500, Fax: 29-348-464

**Előterjesztés Bugyi Nagyközség Önkormányzat**

**értékpapír befektetésének pénzforgalmi alakulásáról**

**a Képviselő-testület 2018. december 13-i ülésére**

Tisztelt Képviselő-testület!

1.) A képviselő-testület a 2018. május 10-i képviselő-testületi ülésén döntött arról, hogy a B3 Takarékszövetkezetnél felszabaduló szabad pénzeszközeinkből 150 millió Ft-ot a Generali Alapkezelőnél helyezi el, valamint 150 millió Ft-ot az AEGON Befektetési Alapkezelőnél.

A Generali Alapkezelőnél így összesen 255 millió Ft elhelyezése történt, amiből a működésünkhöz 80 Millió Ft pénzeszköz lehívására volt szükséges augusztus 1-én, majd ezt követően a hivatali felújítási és a református iskola felújítási kiadások miatt újabb 80 millió forint lehívás törtét. Így december 7-én összesen 95 millió Ft befektetés maradt a Generali Alapkezelőnél. Az összevont teljes portfolió értékéről az alábbi tájékoztatást adjuk:

A melléklet szerint 2018. december 7-én a portfolió összetétele a következőképpen alakult:

* 90,76 %-a: 88 629 620,- Ft Magyar éven túli állampapírok
* 0,09 %-a: 86 449,- Ft devizák és
* 9,15 %-a: 8 933 102,- Ft egyéb alapok.

A portfolió jelenlegi piaci értéke 97 649 171,- Ft.

2.)A Képviselő-testület döntése alapján a 150 millió Ft az AEGON Befektetési Alapkezelő Zrt-nél helyeztünk el.

A „Maraton A” értékpapír december 7-i piaci értéke 143 571 403,- Ft, ami jelenleg sajnálatosan -4,29 %-os, azaz -6 428 596,- Ft-os hozamkiesét mutat.

A befektető tájékoztatása szerint a gyengülő forint miatt a portfólió értéke nem alakult kedvezően. Véleményük szerint aggodalomra nincs ok, hiszen a hosszú távú befektetési idő alatt ez a hozamkiesés meg fog térülni.

Kértük az AEGON befektetési alap képviselőjét, hogy a bizottsági ülésre jöjjön el és tájékoztassa a képviselőket, bizottsági tagokat a portfólió alakulásáról. Megjelenésére számítunk és ígéretet tett, hogy részt vesz a bizottsági ülésen.

Az elmúlt héten tárgyaltunk a Quantis befektetési tanácsadókkal, akik az Uniqa menedzselt befektetési eszközalapját kínálták befektetési lehetőségként. Az ajánlatukat mellékeltük az előterjesztéshez.

Kérem a Tisztelt Képviselő-testületet, hogy előterjesztésem tárgyalni, az ajánlatot megvitatni, majd a befektetések további sorsáról dönteni szíveskedjen.

Bugyi, 2018. december 7. Tisztelettel: Somogyi Béla polgármester

Határozati javaslat: **……./2018. (XII.13.) Kt. határozat:**

Bugyi Nagyközség Önkormányzatának Képviselő-testülete az értékpapírok pénzforgalmi alakulásáról szóló pénzügyi tájékoztatót elfogadja.

A kezelt pénzeszközöket továbbra is a Generali és az AEGON Befektetési Alapkezelőnél tartja.

A Képviselő-testület kéri a polgármestert és a pénzügyi vezetőt, hogy az AEGON Befektetési Alapkezelőnél lévő pénzeszközök alakulását figyelje és az esetleges további jelentős hozamkiesésekről tájékoztassa a Képviselő-testületet.

A szabad pénzeszköz további kezelését a felhalmozási kiadások függvényében a 2019. január havi soros ülésen felülvizsgálja.

Bugyi Nagyközség Önkormányzatának Képviselő-testületea Generali Alapkezelő Zrt.-nél és az AEGON Alapkezelőnél a szabad pénzeszköz kezelésével, a befektetésével kapcsolatos döntések meghozatalával felhatalmazza Somogyi Béla polgármestert és Török Anita pénzügyi vezetőt, a Képviselő-testületi üléseken történő beszámolási kötelezettség előírásával.

**A Polgármester és Pénzügyi vezető vizsgálja meg annak költségeit, amennyiben a Generali Alapkezelő befektetését kezdeményezné. A Képviselő-testület tudomásul veszi, hogy az Aegon befektetés megszüntetése az árfolyamveszteségen kívül egyéb költség nem terhelné az Önkormányzatot.**

*Határidő*: azonnal, valamint a 2019. január havi soros ülés

*Felelős:* Somogyi Béla polgármester

Török Anita pénzügyi vezető