**….. NAPIREND**

**Előterjesztés címe:**

Előterjesztés

Értetek Veletek Alapítvány étkezési támogatásáról

**Testületi ülés dátuma:**

**2018. december 13.**

**Előterjesztő: Somogyi Béla polgármester**

**Készült: 2018. december 5.**

**Készítette: Török Anita pénzügyi vezető**

**Döntés típusa: nyilvános**

**Döntéshozatal: egyszerű szótöbbség**

**Döntés formája: határozat**

**Véleményező: Gazdasági, Ügyrendi és Fejlesztési Bizottság**

**A bizottság javasolja az 50 %-os étkezési támogatás elfogadását és javasolja, hogy ismét keressék meg azoknak a településeknek az Önkormányzatait ahonnan gondozottakat szállítanak az alapítványhoz, annak érdekében, hogy létszámarányosan támogassák őket.**



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-500, Fax: 29-348-464

**Előterjesztés**

**az Értetek Veletek Fogyatékosokért Közhasznú Alapítvány által foglalkoztatott fiatal felnőttek étkezési támogatási kérelméről**

**a Képviselő-testület 2018. december 13-i ülésére**

Tisztelt Képviselő-testület!

Az Értetek Veletek Fogyatékosokért Közhasznú Alapítvány részéről Tresóné Boros Melánia szakmai vezető kéréssel fordult Önkormányzatunkhoz, hogy az általuk foglalkoztatott fogyatékos fiatal felnőttek étkezési költségeihez a korábbi évekhez hasonlóan 2019. évre is járuljunk hozzá.

A támogatási szerződés a Kossuth L.u.28. szám alatt található telephelyen foglalkoztatottak étkezési költségének 50 %-os mértékű támogatásáról szólt.

Jelenleg a gondozottak száma 13 fő. Bugyiról (7 fő), Dabasról (3 fő), Újlengyelből (1 fő), Ócsáról (1 fő), Kiskunlacházáról (1 fő) szállítanak.

Az Alapítvány részére 2018. október 31-ig 640 832,- Ft-ot utaltunk.

Határozati javaslat: **..../2018. (XII.13.) számú képviselő testületi határozat**

Bugyi Nagyközség Önkormányzat Képviselő-testülete az Értetek Veletek Fogyatékosok Közhasznú Alapítvány Bugyi, Kossuth L.u.28. szám alatt található telephelyén foglalkoztatott fogyatékos fiatal felnőttek étkezéséhez 2019. évben a költségeik 50 %-a mértékéig támogatást nyújt, és egyben felhatalmazza Somogyi Béla polgármestert és Török Anita pénzügyi vezetőt a támogatási szerződés aláírására.

Határidő: 2018. december 31.

Felelős: Somogyi Béla polgármester

Török Anita pénzügyi vezető

Kérem a Tisztelt Képviselő-testületet, hogy a határozatot elfogadni szíveskedjenek.

Bugyi, 2018. december 5.

Tisztelettel:

Somogyi Béla

polgármester