**….. NAPIREND**

**Előterjesztés címe:**

Előterjesztés

**a Bessenyei György Művelődési Ház előirányzat átcsoportosításáról**

**Testületi ülés dátuma:**

**2018. december 13.**

**Előterjesztő: Somogyi Béla polgármester**

**Készült: 2018. december 7.**

**Készítette: Török Anita pénzügyi vezető**

**Döntés típusa: nyilvános**

**Döntéshozatal: egyszerű szótöbbség**

**Döntés formája: határozat**

**Véleményező: Gazdasági, Ügyrendi és Fejlesztési Bizottság**



**Bugyi Nagyközség Önkormányzat**

**Polgármesterétől**

2347 Bugyi, Beleznay tér 1.

Tel.: 29-547-500, Fax: 29-348-464

**Előterjesztés**

**a Bessenyei György Művelődési Ház előirányzat átcsoportosításáról**

**a Képviselő-testület 2018. december 13-i ülésére**

Tisztelt Képviselő-testület!

A Művelődési Ház megbízott intézményvezetője azzal a megkereséssel fordult felénk, hogy az intézmény részére szeretnének székeket vásárolni. Jelenleg 80 db műanyag magas támlás szék áll rendelkezésükre. A rendezvényeken már bebizonyosodott, hogy a magas székek nem előnyösek a gyerekek számára, nem látják az előadást rendesen a támlák miatt.

A 80 db szék egy nagyobb rendezvényen kevés, és a jelenlegiek már kopottak és elég kényelmetlenek egy hosszabb előadás során.

Az intézmény kapott egy kedvező ajánlatot, használt fémvázas, plüss borítású, alacsony támlás székekre vonatkozóan, darabja bruttó 3800,- Ft. Összesen 147 db szék áll rendelkezésre, amit meg tudnak venni. Az intézményvezető személyesen megnézte, a székek nagyon jó állapotúak és ami még nagy előnyt jelent, hogy rakásolhatóak is. Ezeknek a piaci ára jelenleg 18000,- Ft körül van.

A székek megvásárlásához plusz anyagi forrás nem szükséges, a Művelődési Ház dologi kiadási előirányzatából 560 000,- Ft-ot a felhalmozási kiadásokra átcsoportosításával megoldható.

Határozati javaslat: **..../2018. (XII.13.) számú képviselő testületi határozat**

Bugyi Nagyközség Önkormányzat Képviselő-testülete a Bessenyei György Művelődési Ház és Könyvtár részére a 147 db szék vásárlásához hozzájárul.

A Képviselő-testület hozzájárul, hogy beszerzés intézmény dologi kiadási előirányzatából történik a felhalmozási kiadási jogcímre történő átcsoportosítással, 560 000,- Ft összeggel, ami a 2018. évi költségvetési rendelet negyedik negyedévi előirányzat-módosításával megtörténik.

A Képviselő-testület felhatalmazza Péter Gábor megbízott intézményvezetőt a székek beszerzésére.

Határidő: 2018. december 31.

Felelős: Péter Gábor megbízott intézményvezető

Török Anita pénzügyi vezető

Kérem a Tisztelt Képviselő-testületet, hogy a határozatot elfogadni szíveskedjenek.

Bugyi, 2018. december 7. Tisztelettel: Somogyi Béla polgármester