**…... NAPIREND**

**Előterjesztés címe:**

**Kimura Kft. inert hulladék létesítési kérelme**

**Testületi ülés dátuma:**

**2018. december 13.**

**Előterjesztő: Somogyi Béla polgármester**

**Készült: 2018. december 11.**

**Készítette: Szatmári Attila jegyző**

**Döntés típusa: Nyílt ülés**

**Döntéshozatal: egyszerű szótöbbség**

**Döntés formája: határozat**

**Véleményező: Gazdasági, Fejlesztési és Ügyrendi Bizottság**

**A bizottság javaslata:**

#### Bugyi Nagyközség Önkormányzat

**Polgármesterétől**

2347 Bugyi, Beleznay tér 1.

##### Tel.: 29-547-502, Fax: 29-348-464

e-mail: [hivatal@bugyi.hu](mailto:bugyipolgh@monornet.hu); Internet: www.bugyi.hu

Ügyfélfogadás: Hétfő: 800-1200; Szerda: 800-1200; 1300-1500; Péntek: 800-1200



**ELŐTEREJESZTÉS**

**a Képviselő-testület 2018. december 13-i ülésére**

**Kimura Kft. inert hulladék létesítési kérelme**

**Tisztelt Képviselő-testület!**

A Kimura Kft. telepengedély iránti kérelmet nyújtott be – mellékelt térképen is jelölt – 01630/48 hrsz.-ú Pongrácz Krisztián budapesti lakos tulajdonát képező ingatlanon inert hulladék lerakó, feldolgozó létesítéséhez. A tevékenység során engedélyekkel az inert hulladék feldolgozása, válogatási történne meg, mely alapján a feldolgozott, bevizsgált hulladékkal töltené fel a meglévő tavat.

A Jegyző a Kimura Kft. telepengedély bejelentését elutasította, hivatkozva arra, hogy Bugyi Nagyközség Önkormányzatának Szabályozási Terve alapján a terület Mko korlátozott mezőgazdasági övezetbe tartozik, ami nem engedi meg azt a tevékenységet. Mivel az érintett területen hulladék lerakása is lenne, ezért a tevékenység ***„Különleges terület- hulladéklerakó”*** övezetben végezhető. Elmondtam, hogy semmilyen módon, a Képviselő-testület legfeljebb ígéretet tehet, hogy a területre szóló szakhatósági engedélyek beszerzése után a tevékenységet támogatja.

Határozati javaslat:

**……./2018. (XII.13.) sz. K.t. határozat**

Bugyi Nagyközség Önkormányzatának Képviselő- testülete úgy dönt, hogy Bugyi Nagyközség közigazgatási területén nem támogat olyan Helyi Építési Szabályzat és Szabályozási Terv módosítást, amellyel az inert hulladék lerakását, feldolgozását célzó tevékenység engedélyezhetővé válik.

Felelős: Somogyi Béla polgármester

Határidő: 15 nap